CELEX: 32005R0838
Language: hr
Date: 2005-05-30 00:00:00
Title: Uredba Vijeća (EZ) br. 838/2005 od 30. svibnja 2005. o izmjeni Uredbe (EZ) br. 131/2004 o određenim mjerama ograničavanja u odnosu na Sudan

18/Sv. 006
            
            
               HR
            
            
               Službeni list Europske unije
            
            
               36
            
         32005R0838
   
               L 139/3
            
            
               SLUŽBENI LIST EUROPSKE UNIJE
            
            
               30.05.2005.
            
         
      UREDBA VIJEĆA (EZ) br. 838/2005
   od 30. svibnja 2005.
   o izmjeni Uredbe (EZ) br. 131/2004 o određenim mjerama ograničavanja u odnosu na Sudan
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište Vijeća 2005/411/ZVSP od 30. svibnja 2005. o određenim mjerama ograničavanja u odnosu na Sudan i stavljanju izvan snage Zajedničkog stajališta 2004/31/ZVSP (1),
   uzimajući u obzir prijedlog Komisije,
   budući da:
   
               (1)
            
            
               Zajedničko stajalište 2004/31/ZVSP (2) predviđa embargo na izvoz oružja, streljiva i vojne opreme u Sudan, uključujući zabranu pružanja tehničke i financijske pomoći u vezi s vojnim aktivnostima u Sudanu. Zabrana pružanja tehničke i financijske pomoći u vezi s vojnim aktivnostima provedena je Uredbom Vijeća (EZ) br. 131/2004 od 26. siječnja 2004. o određenim mjerama ograničavanja u odnosu na Sudan (3).
            
         
               (2)
            
            
               S obzirom na nedavan razvoj događaja u Sudanu, posebno stalna kršenja Sporazuma o primirju iz N’djamena od 8. travnja 2004. i Protokola iz Abudže od 9. studenog 2004. od svih strana u Darfuru te na neispunjenje preuzetih obveza i zahtjeva Vijeća sigurnosti Ujedinjenih naroda od strane Vlade Sudana i pobunjeničkih snaga, kao i svih drugih naoružanih skupina u Darfuru, Vijeće sigurnosti Ujedinjenih naroda je 29. ožujka 2005. usvojilo Rezoluciju 1591 (2005.), dalje u tekstu „Rezolucija Vijeća sigurnosti UN-a 1519 (2005.)”, kojom se, inter alia, uvodi embargo na oružje i zabrana pružanja s tim povezane pomoći svim strankama Sporazuma o primirju iz N’djamena i svim drugim zaraćenim skupinama u Darfuru. Rezolucija Vijeća sigurnosti UN-a 1519 (2005.) predviđa određena izuzeća od embarga.
            
         
               (3)
            
            
               Zajedničko stajalište 2005/411/ZVSP potvrđuje embargo i zabranu iz Zajedničkog stajališta 2004/31/ZVSP te predviđa dodatno izuzeće od embarga na oružje i zabrane pružanja s tim povezane pomoći, koje se odnosi na sve osobe i subjekte u Sudanu, kako bi se popis izuzeća uskladio s Rezolucijom Vijeća sigurnosti UN-a 1591 (2005.). Budući da se to izuzeće primjenjuje na zabranu pružanja određene financijske i tehničke pomoći, Uredbu (EZ) br. 131/2004 treba na odgovarajući način izmijeniti.
            
         
               (4)
            
            
               Dodatno izuzeće trebalo bi imati retroaktivan učinak od datuma kada je Rezolucija Vijeća sigurnosti UN-a 1591 (2005.) usvojena,
            
         DONIJELO JE OVU UREDBU:
   Članak 1.
   Članak 4. Uredbe (EZ) br. 131/2004 zamjenjuje se sljedećim:
   
      „Članak 4.
      1.   Odstupajući od članaka 2. i 3., nadležna tijela država članica, kako su navedena u Prilogu, mogu odobriti osiguravanje financiranja i pružanje financijske i tehničke pomoći u vezi s:
      
                  (a)
               
               
                  nesmrtonosnom vojnom opremom koja je namijenjena isključivo u humanitarne svrhe ili pružanje zaštite, ili za programe Ujedinjenih naroda, Afričke unije, Europske unije i Zajednice za izgradnju institucija;
               
            
                  (b)
               
               
                  materijalom namijenjenim operacijama Europske unije, Ujedinjenih naroda i Afričke unije za upravljanje krizama;
               
            
                  (c)
               
               
                  opremom za razminiranje i materijalom koji se pritom koristi;
               
            
                  (d)
               
               
                  provedbom Sveobuhvatnog mirovnog sporazuma koji su Vlada Sudana i Narodno-oslobodilački pokret/vojska Sudana 9. siječnja 2005. potpisali u Nairobiju, u Keniji.
               
            2.   Za aktivnosti koje su već održane ne izdaju se odobrenja.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 29. ožujka 2005.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. svibnja 2005.
      
         
            Za Vijeće
         
         
            Predsjednik
         
         F. BODEN
         
      
   
   
      (1)  SL L 139, 2.6.2005., str. 25.
   
      (2)  SL L 6, 10.1.2004., str. 55. Zajedničko stajalište kako je izmijenjeno Zajedničkim stajalištem 2004/510/ZVSP (SL L 209, 11.6.2004., str. 28.).
   
      (3)  SL L 21, 28.1.2004., str. 1. Uredba kako je zadnje izmijenjena Uredbom (EZ) br. 1516/2004 (SL L 278, 27.8.2004., str. 15.).